Vaquí un trionf esplendorós: era sua abséncia ère notada; èren planhudi; es còrs se henien pera sua causa; es lèrmes qu'anauen abondoses; rebrembes acusadors de dolenteries cometudes contra es praubi gojats perdudi, anauen rajant, e òm s'abandonaue a infructuosi racacòrs e remòrs; e, mès que mès, es desapareishudi hègen a parlar a tot eth bordalat e èren era enveja de toti es gojats per çò que tanhie ad aquera notorietat enluanta.